Mi wwḑen ɣer tmurt ufan-d iman-nsen deg yiwet n taddart ixxamen-is d iqdimen, bnan s lqermud azeggaɣ deg tlemmast ad d- tafeḑ yiwet n tala anda i ttnejmaԑent meṛṛa tlawin n taddart yal tameddit ḥekkunt ɣef yiɣeblan d lemḥan ttԑicint imi yal amdan yesԑa iɣeblan tyarḥen, di dunnit ulac win i tt-yufen akken itt-yebɣa. Lidya tḥus i yiman-is tecba afrux id yeffɣen seg lqefș, tilawin akk ԑeĝbent-as-d i meṛṛa, lukan mačči d tutlayt taqbaylit i ttiԑewqen tili ur tekeffu ara awal yid-sent, tura yerna mi akka ulac baba-s din tagnit akken ad texddem lemḥibba d tmusniwin akked wid i as-yettilin, akken telḥeq ɣer tala tmugred Ḍrifa dɣa tenṭeq ar Lidya tenna-as: -Azul a Lidya amek tettiliḑ?